"In 44 jaar kon die kerk my nie so vibrant laat voel soos wat ek na 'n uur se spioenasie in LitNet se loopgrawe gevoel het nie!"- Corrie (bl. 129)
Klik op die omslag om jou eksemplaar aan te skaf
"Dis beter om te glo as om nie te glo nie," skryf ene Paul op 14 November 2002 niksvermoedend op die Internet-joernaal LitNet (www.litnet.co.za). Antwoord ene Godzilla: "Om te glo is oneerlik." En 'n onstuimige, soms woedende, soms luimige debat brand los op die gewilde brieweforum S�Net. LitNet word oorval met dringende e-posse, sommige oorhaastig geskryf, ander na diepe oordenking. Almal klim in: die man op straat, die baas by die werk, vanuit internetkafees en aanlyn-konsistories; ook bekendes soos Steve Hofmeyr, Dozi, Sonia Cabano, Maryna Blomerus en Johrn� van Huyssteen neem ywerig deel. Teolo� en dominees soos Terblanche Jordaan en Sakkie Spangenberg haas hulle na die sleutelbord. Die koerante gons, telefone lui, joernaliste bel rond ... Eers 'n halfjaar en duisende briewe later begin dit bedaar.
Die samestellers bring hiermee 'n keuse van ongeveer 400 briewe byeen. Dis 'n uit-die-vuis, hels eerlike en spontane boek. Hierdie boek is anders as die konvensionele Afrikaanse boek wat 'n godsdienstige onderwerp tot tema neem. Dis 'n boek oor twyfel en geloof, en dis 'n boek wat die waters roer. Met 545 bladsye is dit voorwaar 'n bielie van 'n boek, maar die leser kan met die grootste gemak sy/haar eie weg daardeur vind. Dit is ook 'n werkboek, met kruisverwysings en genoeg pitkos om tot self- of groepstudie te lei.
Die briewe word op unieke wyse deur 'n uitgebreide kruisverwysingsisteem met mekaar verbind, wat dit vir die leser moontlik maak om gesprekke soomloos en in al hul vertakkings te volg. Dit nooi die leser uit om te bevraagteken, uit te daag, te wonder en die debat verder te voer. Die tema is geensins beperk tot die bestaan van God al dan nie. Die volgende lys uitgebreide geloofskwessies duik telkens op in die briewe, en word ook deur 'n Bladwyser gerangskik om die volg van debatte te vergemaklik:
Bestaan God of nie?
Kreasionisme vs Evolusieteorie
Die aard en geskiedenis van geloof
Die Bybel se geskiedenis en legitimiteit
Die Kerk se geskiedenis, geloofwaardigheid en toekomstige invloed
Hoe vry is die mens om te kies?
Konteks, verwysingsraamwerke en tradisie
Die historiese Jesus en die Jesus van die Bybel
Godsdienste en alternatiewe spiritualiteit
Suid-Afrikaanse konteks: Apartheid en sonde
Vryheid van spraak (hier word uitsprake van bekendes soos Steve Hofmeyr en Koos Kombuis onder die loep geneem)
Aktueel-godsdienstige vrae wat deur drie panele bespreek word:
Het die moderne mens nog 'n verlosser nodig?
Word ons lewens beheer deur 'n mag van buite of is ons bepalers van ons eie lot?
Het ons nog godsdiens naas wetenskap nodig?
Ontleding van die debat deur Hendrik Venter aan die hand van 'n emosioneel-spirituele model.
Die omstrede God is 'n boek vir enige persoon wat graag sy/haar vinger op die pols van die hedendaagse geloofsbeskouing wil plaas. Dit is 'n twyfel- en geloofsboek, 'n versameling kontempor�re sendbriewe wat die temperatuur van 'n geestelike lewe meet. Dit is, glo die samestellers, beter om oor die twyfel te praat as om dit te verswyg.
Die samestellers: Etienne van Heerden is hoogleraar aan UK, en 'n internasionaal bekende skrywer. Hy is ook stigter en uitvoerende redakteur van LitNet. Erns Grundling is inhoudsbestuurder by LitNet, en voormalige kunsredakteur van Die Burger (Oos-Kaap). Thomas Mollett is 'n entrepreneur-skrywer met 'n bre� agtergrond en belangstelling, wat by verskeie aspekte van die uitgewersbedryf betrokke is.
Bestel vandag Die omstrede God en stuur 'n bries van selfondersoek en ontdekking deur u geloofsbelewenis.
Hiedie boek word binne die aanlynomgewing bemark en boekhandelaars en lesers kan dit direk van African Sun Media bestel by 021 - 808 2610/11/12.